סאארה קוגונגלווה

סאארה קוגונגלווה אמאדילה (באנגלית: Saara Kuugongelwa-Amadhila; נולדה ב-12 באוקטובר 1967) היא ראש ממשלת נמיביה משנת 2015. חברת האספה הלאומית מאז 1995 וכיהנה כשרת האוצר בשנים 2003–2015.

היסטוריה
קוגונגלווה הייתה חברה מנעוריה בארגון המאבק לעצמאות נמיביה ובגיל 13 יצאה לגלות. היא סיימה לימודים בסיירה לאון ובשנים 1991–1994 למדה כלכלה באוניברסיטת לינקולן בארצות הברית ולאחר מכן חזרה לנמיביה. היא עבדה בלשכת נשיא המדינה בתקופתו של סם נוג'ומה ובשנת 1995 מונתה למנהלת ועדת התכנון הלאומית. באותה שנה נבחרה לפרלמנט.

בשנים 2003–2015 הייתה שרת האוצר ובשנת 2015 מונתה לראשות הממשלה. היא ראש הממשלה הרביעית מאז הכרזת העצמאות ב-1990 והאישה הראשונה בתפקיד.

קישורים חיצוניים

נמיביה: פוליטיקה
נשים בראשות ממשלה
ראשי ממשלות
נמיבים שנולדו ב-1967